Garnerius Dei gratia Trecensis episcopus universis presentes litteras inspecturis in Domino salutem. Noverit universitas vestra quod Garnerius de Villa nova dedit et concessit ecclesie Vallis lucentis quicquid possidebat apud Sarceium, quod videlicet ad feodum dilecti fratris nostri Guidonis Gasteble respicere dicebatur. Id ipsum etiam predictus Guido nobis presentibus eidem ecclesie laudavit. In utriusque autem tam predicti Garnerii donationis quam prenominati Guidonis laudationi[s] memoriam et confirmatione[m] presens scriptum fecimus sigilli nostril munimine roboratum. Actum anno incarnate Verbi M° C° XC° quinto.